BRICS-ის XIII სამიტი
BRICS-ის XIII სამიტი COVID-19-ის პანდემიის გამო ინდოეთის რესპუბლიკის დედაქალაქ ნიუ-დელიში შეხვედრის მაგივრად ვიდეოკონფერენციის სახით შედგა 2021 წლის 9 სექტემბერს. BRICS-ის 2021 წლის შემადგენლობა:  ბრაზილია — პრეზიდენტი ჟაირ ბოლსონარუ,  რუსეთი — პრეზიდენტი ვლადიმერ პუტინი,  ინდოეთი — პრემიერ-მინისტრი ნარენდრა მოდი,  ჩინეთი — თავჯდომარე სი ძინპინი,  სარ — პრეზიდენტი სირილ რამაფოსა. BRICS-ის წევრი ქვეყნების სახელმწიფოთა და მთავრობების მეთაურებმა გაცვალეს მოსაზრებები ხუთმხრივი თანამშრომლობის მდგომარეობისა და პერსპექტივების შესახებ, შეაჯამეს წელს ინდოეთის BRICS-ის თავმჯდომარეობის შედეგები. ლიდერებმა საერთაშორისო დღის წესრიგის აქტუალური საკითხები განიხილეს. სამიტის შედეგად მიღებულ იქნა დელის დეკლარაცია, რომელიც ასახავს ხუთი სახელმწიფოს კონსოლიდირებულ მიდგომებს ასოციაციის შემდგომი განვითარების მიმართ, ასევე BRICS-ის ანტიტერორისტული სტრატეგია.